แม้ว่าทำการรักษาด้วยเลเซอร์ ก็ยังมีโอกาสเกิดแผลเป็นขึ้นได้ โดยมีทั้ง แผลเป็นที่สีผิดปกติ รอยด่างขาว รอยด่างดำ หรือ แผลเป็นนูน ซึ่งแผลเป็นนูนมักพบในบริเวณที่มีการเคลื่อนไหวตลอด เช่น หัวไหล่ หรือ หน้าอก เป็นต้น นอกจากนั้นหลังทำเลเซอร์ทุกครั้งจะมีแผลเลือดซึม ถ้าดูแลแผลไม่ดีอาจมีการติดเชื้อตามมาได้ สรุป ก่อนทำการรักษาลบรอยสัก ควรได้รับการตรวจประเมินโดยแพทย์เฉพาะทางผิวหนัง และให้คำแนะนำและข้อมูลอย่างเพียงพอรวมถึงเลือกชนิดของเลเซอร์ที่เหมาะสมกับชนิดของรอยสักในแต่ละราย